Aan Boere-Afrikaners – Strafgerig (1) | Die Vryburger
Daar is baie Afrikaanse mense – ek inkluis – wat vergelykings tref tussen Israel van ouds en ons eie Boerenasie.
Dink maar aan die Hugenote wat huis en haard moes agterlaat in Frankryk om hierheen te verhuis met die minimum besittings om sodoende weer hulleself in 'n nuwe land te kon ingrawe en hul ewige herkoms in Christus te kon bewaar; nes Abraham wat sy land en mense moes verlaat sodat God hom kon leer aangaande Homself, 'n verbond met hom kon sluit en hom 'n groot nasie maak om 'n beloofde land as God se volk te kon beset.
Ek wil graag stil staan by Genesis 15 en ietsie uitlig wat meestal nie oor gepreek of gepraat word nie.
15:13 Daarop sê Hy vir Abram: Weet verseker dat jou nageslag vreemdelinge sal wees in 'n land wat aan hulle nie behoort nie; daar sal hulle diensbaar wees en verdruk word vier honderd jaar lank.
15:14 Maar Ek sal ook die nasie oordeel aan wie hulle diensbaar moet wees, en daarna sal hulle uittrek met baie goed.
15:15 Maar jy sal na jou vaders gaan in vrede, jy sal in goeie ouderdom begrawe word.
15:16 En die vierde geslag sal hierheen terugkom, want die ongeregtigheid van die Amoriete is tot nog toe nie vol nie. Het jy dit raakgesien? Die ongeregtigheid van die Amoriete is tot nog toe nie vol nie.
Is dit dalk moontlik dat ons probleem tweeledig is; dat God eerstens toornig is op ons volk en tweedens genadig is op die heiden?
Het die swart nasies in ons land nie dalk ook 'n ongeregtigheidsbeker wat moet vol kom voordat God namens ons volk gaan optree nie? Volgens die bostaande skrif klink dit vir my heel moontlik.
One thought on "Aan Boere-Afrikaners – Strafgerig (1)"
Gerhard Venter October 31, 2013 at 8:43 am
Sheugnet, jy vat nogal die waarheid so om die strot (na my beskeie mening). Onthou, die Vader het met Abraham 'n verbond aangegaan en die uitvoering daarvan was glad nie van Abram/Abraham afhanklik nie. Net so is hierdie verbond met Isak en Jakob herhaal. Jakob het probeer voorwaardes stel en moes toe in 'n woeste stoeigeveg leer jy stry nie met Vader nie. Die Boerevolk (in wording, wat weggetrek het van die Afrikaners wat nie die koerantberigte kon lees en dalk ook nie waens gehad het nie) het op hulle beurt weer 'n Gelofte aan die Vader gemaak – die enigste ander volk op aarde (buiten Israel) wat in hierdie soort verhouding met die Almagtige getree het. Oom Niklaas het toeka se tyd gestaaf dat die 'Afrikaner' (en dit sou ook die Boere insluit) twee groot volksondes het: Eerstens het hulle nie hulle geloftes gehou nie en tweedens het hulle van hulle voormanne afgode gemaak. Dis waarom Abba toornig is op ons. En net soos 'Nebukadneser my kneg' (wat as gelowige in Vader gesterf het) word hierdie nasies met die onverstaanbare taal gebruik deur Vader om sy liefdevolle toornigheid op ons toe te pas (hy kon ons met 'n oogknip verdelg het). Die beker is nog nie vol nie, maar amper.